**Savjeti građanima - Prevare na kućnom pragu**

# Savjeti

* Ne puštajte nepoznate osobe u svoje domove, a da se prethodno pouzdano ne uvjerite o kome je riječ - zatražiti osobnu iskaznicu ili dokument sa slikom, a službenu osobu i službenu iskaznicu.
* Nazovite telefonom instituciju iz koje su navedene osobe i provjerite da li su njihovi djelatnici. Vjerodostojnost posjetitelja može se provjeriti i bez otvaranja vrata, kroz ''*špijunku*'' ili korištenjem sigurnosnog lanca.
* **Ne dajte se impresionirati odlučnim nastupom nepoznatog, njegovom titulom, ljubaznošću, upornošću, bespomoćnošću, susretljivošću i sl.**
* Ako i unatoč odbijanjima, nepoznata osoba i dalje uporno pokušava ući u dom, zamolite pomoć susjeda i odmah o događaju **obavijestite policiju na broj 192.**
* Ne dajte do znanja da ste sami u stanu ili kući.
* Ne držite veće iznose novca u stanu/kući - sigurna skrovišta nisu toliko sigurna.
* Nikome nemojte davati osobne dokumente, bankovne kartice i PIN brojeve.
* Zapamtite izgled osoba, boju kose i očiju, visinu, stas i karakteristične znakove ( madeže, tetovaže, ožiljke i slično ).
* Ukoliko je moguće zabilježite registarsku oznaku vozila kojim su se sumnjive osobe koristile, te njegovu boju, marku i druge karakteristične detalje vozila.